अंतरराष्ट्रीय रेटिंग संस्था मूडीज ने निवेशकों के लिए बुधवार (30 मई) को अपनी सलाह जारी की है। मूडीज का अनुमान है कि साल 2018 में भारत की विकास दर में गिरावट आने की उम्मीद है। ये दर 7.3% तक जाने का अनुमान है। वहीं मूडीज ने अपने पिछले अनुमान में तेल की बढ़ी कीमतों और कठिन अार्थिक हालातों के बावजूद विकास दर 7.5% तक रहने का अनुमान लगाया था। मूडीज ने अपनी रिपोर्ट में लिखा है,”भारतीय अर्थव्यवस्था लगातार सुधर रही है। सुधार का कारण निवेश और खर्च दोनों ही हैं। हालांकि तेल की ऊंची कीमतों और कठिन आर्थिक हालातों के कारण विकास दर में सुधार धीमी गति से हो रहा है। इसके बावजूद हमें उम्मीद है कि 2018 में विकास दर 7.3% तक गिर सकती है। ये हमारे पिछले अनुमान से .2% कम है। हालांकि साल 2019 में विकास दर में सुधार आने की उम्मीद मूडीज ने जताई है, लेकिन उस वक्त भी यह बढ़कर 7.5% से आगे नहीं जा सकती है।